
תשובות הבהרה במכרז פומבי מס' 05-2026 לקבלת שירותי ייעוץ חשבונאי עבור רשות החברות הממשלתיות
	מספר שאלה
	סעיף במכרז
	שאלה
	תשובה

	1
	2.1.2
	משרדנו מכהן כרואה חשבון מבקר של חברה ממשלתית אחת קטנה , האם עובדה זו מונעת מאיתנו לגשת למכרז ?
לא ברור באיזה שלב ניתן לקבל אישור מראש מהמזמינה
	כן. עצם היותו של משרד רואי חשבון מבקר של חברה ממשלתית מונע ממנו כבר בשלב זה להגיש הצעה במסגרת המכרז.
מטרת ההתקשרות הינה להתקשר עם משרדי רואי חשבון ללא ניגודי עניינים על מנת לקדם את תוכנית העבודה שתיקבע ולנצל את פוטנציאל ההתקשרות במלואו, אישור הרשות יתאפשר במהלך ההתקשרות עם הזוכים, ככל ותעלה פנייה ולאחר בחינתה ובלבד שאינו מתנגש עם תוכנית העבודה האמורה.

	2
	2.4
2.4.2
	זהות הגורם הנדרש לעמוד בתנאי הסף המקצועיים- 
בסעיף 2.4 נקבע כי על המציע להעמיד מטעמו אחראי לביצוע העבודה, אשר יעמוד בעצמו בתנאי הסף המקצועיים, ואילו בסעיף 2.4.2 נכתב כי "המציע הינו רואה חשבון מוסמך בעל ניסיון של 15 שנים לפחות". מאחר שהמציע יכול להיות חברה או שותפות, נבקש להבהיר כי במקרה שבו המציע הוא שותפות או חברה, דרישת רישיון רואה חשבון ו-15 שנות ניסיון מתייחסת לאחראי לביצוע העבודה מטעם המציע. 
	אין שינוי במסמכי המכרז.
כאמור במסמכי המכרז התנאים המפורטים בסעיף 2.4.1- 2.4.3 ייבחנו עבור האחראי מטעם המציע לביצוע העבודה. 

	3
	2.4.3
12.3.1
	ייעוץ שניתן לרגולטור או למשרד ממשלתי ביחס לחברה-

נבקש להבהיר האם ניסיון במתן ייעוץ חשבונאי-פיננסי למשרד ממשלתי או לרשות רגולטורית, כאשר עבודת הייעוץ עסקה באופן ישיר בחברה מסוימת, לרבות ניתוח דוחותיה הכספיים, מצבה הפיננסי, עלויותיה, מבנה פעילותה, תוכניות עסקיות או הסדרים החלים עליה, ייחשב כניסיון ב"מתן ייעוץ חשבונאי פיננסי לחברות", ובלבד שהחברה עומדת בדרישות היקף המאזן/ההכנסות והתקינה הקבועות במכרז.
	אין שינוי במסמכי המכרז.
לא. מתן ייעוץ לרגולטור או משרד ממשלתי ביחס לחברה לא ייחשב בניסיון לעניין "מתן ייעוץ חשבונאי פיננסי לחברות"

	4
	2.4.3
12.3.1
	משמעות הדרישה לדיווח לפי התקינה הבינלאומית-
 נבקש להבהיר האם לצורך עמידה בתנאי הסף די בכך שהחברה שלגביה בוצעה עבודת הייעוץ מדווחת בהתאם לתקינה הבינלאומית, או שנדרש שעבודת הייעוץ עצמה עסקה באופן ישיר ב  -IFRS או ביישום תקן חשבונאי בינלאומי. 
	בהתאם ללשון הסעיף במסמכי המכרז, עבודת הייעוץ המבוקשת מתייחסת לחברה אשר דוחותיה הכספיים ערוכים  בהתאם להוראות התקינה הבינלאומית. 
למען הסר ספק, עבודות הייעוץ המוצגות יכולות להיות במגוון נושאים חשבונאיים לאו דווקא באופן ישיר ב – IFRS או ביישום תקן חשבונאי בינלאומי.

	5
	2.4.3 12.3.1
	התקשרות מתמשכת הכוללת מספר משימות -
במקרה של התקשרות רב-שנתית עם לקוח או עם רגולטור, שבמסגרתה בוצעו מספר משימות חשבונאיות-פיננסיות מהותיות ונפרדות ביחס לחברה או לחברות שונות, נבקש להבהיר האם ניתן לראות בכל אחת מהמשימות כ"עבודה" נפרדת לצורך מניין 7 העבודות הנדרשות בתנאי הסף. 
	לעניין עבודה עם רגולטור ראה מענה לשאלה 3.
לעניין עבודה עם לקוח – ניתן לראות בכל אחת מהמשימות שבוצעו עם אותו לקוח כעבודה ובלבד שמדובר במשימות חשבונאיות פיננסיות שונות, מהותיות ונפרדות.

	6
	סודיות - כללי
	נראה כי חלה טעות סופר במיספור תתי הסעיפים בפרק זה 
	סעיף 4 בהסכם תוקן. מסמכי מכרז מתוקנים יועלו מחדש לאתר מנהל הרכש הממשלתי

	7
	סודיות -ס.כללי
כללי
	1. נבקש כי ההוראות בדבר שמירת סודיות יחולו עד ל-36 חודשים מתום ההתקשרות

2. נבקש לאפשר לספק לחשוף את עצם היותו נותן שירותים למזמין, ללא חשיפת מידע סודי, לצורך השתתפות במכרזים עתידיים ומתן פרטי ניסיון מקצועי למזמינים אחרים המבקשים להתקשר לקבלת שירותים דומים.
	אין שינוי במסמכי המכרז.
לעניין סעיף 1 מדובר בהוראה כללית שאין מקום להגבילה כמבוקש.
לעניין סעיף 2 עצם חשיפת היותו של הספק נותן שירותים למזמין אפשרית, וממילא אחת לרבעון מפרסמת הרשות מידע בדבר התקשרויותיה בהתאם להוראות חוק חופש המידע

	8
	סודיות – ס. 3.4
ס' 3
	נבקש להוסיף כי הוראות הסודיות לא יחולו על מידע אשר: מהווה מידע ציבורי או הפך לציבורי שלא עקב הפרת ההסכם; פותח באופן עצמאי על ידי הספק; היה ידוע לספק כדין במועד קבלתו; הגיע לספק כדין ממקור אחר; נחשף לאחר קבלת אישור המזמין מראש ובכתב; או שנדרש לגלותו על פי דין או דרישה של רשות מוסמכת.
	אין שינוי במסמכי המכרז
האמור מקבל מענה בסעיף 4.2 להסכם ובכל אופן ראו סעיף 4.3 להסכם.

	9
	בעלות וזכויות יוצרים – ס' 7.4, 7.6
	נבקש להבהיר כי המזמין יהיה הבעלים בתוצרים הסופיים שהוכנו עבורו במסגרת ההתקשרות, למעט ידע קודם, מתודולוגיות, כלים, תבניות, מודלים, תוכנות, פיתוחים כלליים, ידע מקצועי וניירות עבודה של הספק, לרבות שיפורים ופיתוחים שלהם, אשר יישארו בבעלות הספק
	אין שינוי במסמכי המכרז
מדובר בהוראה כללית שאין מקום לשנותה כמבוקש. כמו כן ראו סעיף 7.5 להסכם

	10
	הגבלת אחריות – ס' 12.1
	נבקש כי אחריותו של הספק תוגבל לנזקים ישירים בלבד אשר נגרמו על ידו עקב הפרת ההסכם או רשלנותו, ולא תחול ביחס לנזקים עקיפים, תוצאתיים או מיוחדים, לרבות אובדן רווח, אובדן הכנסה או אובדן נתונים.
	אין שינוי במסמכי המכרז
מדובר בהוראה כללית שאין מקום לשנותה כמבוקש.

	11
	הגבלת אחריות – ס' 12.3
	נבקש כי אחריותו של הספק תוגבל ל-12 חודשים לאחר סיום ההתקשרות 
	אין שינוי במסמכי המכרז
מדובר בהוראה כללית שאין מקום להגבילה כמבוקש.

	12
	הגבלת אחריות – ס' 12.4
	נבקש לעדכן את הסעיף כך שסכום השיפוי ו/או הפיצוי הכולל לו יהיה זכאי המזמין לא יעלה על פי שניים משכר הטרחה ששולם בפועל לספק עבור השירותים נשוא הסכם ההתקשרות. הגבלת סכום האחריות לא תחול ביחס לנזקים ישירים שנגרמו עקב הונאה או פעולה בזדון של הספק או מי מטעמו.
	אין שינוי מסמכי המכרז
מדובר בהוראה כללית שאין מקום לשנותה כמבוקש.

	13
	תרופות קיזוז – כללי 
	נבקש כי תיתן לספק אפשרות לתקן את הפרתו .
	אין שינוי במסמכי המכרז
הוראת סעיף 18 להסכם לעניין תקופות מצטברות הינה הוראה כללית שאין מקום לשנותה כמבוקש. 
ראו גם סעיף 17.9 להסכם.

	14
	כללי
	בנספח מופיעה הפניה למכרז פומבי מס' 2-26 לקבלת שירותי ייעוץ משפטי. נבקש לפרסם נספח מתוקן המתייחס למכרז פומבי מס' 05-2026 לקבלת שירותי ייעוץ חשבונאי עבור רשות החברות הממשלתיות.


	נספח 2 תוקן. מסמכי מכרז מתוקנים  יועלו מחדש לאתר מנהל הרכש הממשלתי

	15
	כללי
	נספח הסודיות מופנה למשרד האוצר, בעוד שהמזמין המוגדר במסמכי ההליך הוא רשות החברות הממשלתיות. 
	נספח ד סודיות תוקן. מסמכי מכרז מתוקנים יועלו מחדש לאתר מנהל הרכש הממשלתי

	16
	כללי
	נוכח העובדה שהרשות מבקשת להתקשר עם עד ארבעה זוכים, כאשר היקף ההתקשרות המרבי הינו 2 מיליון ש"ח לכלל הזוכים יחד, ללא התחייבות לחלוקת עבודה מינימלית, נבקש להבהיר האם קיימים מנגנונים או עקרונות להקצאת משימות בין הזוכים, והאם קיימת כוונה להבטיח היקף עבודה מינימלי לזוכה כלשהו.
	כמפורט במסמכי המכרז, הרשות אינה מתחייבת להיקף עבודה כלשהו, לא כולל ולא ביחס לזוכה מסוים, ואין כוונה להבטיח היקף עבודה מינימלי לזוכה כלשהו. היקף ההתקשרות הנקוב במכרז הוא היקף מרבי לכלל הזוכים יחד, והרשות רשאית להסיט תקציב בין הזוכים.
הקצאת המשימות בין הזוכים תיעשה לפי שיקול דעת הרשות, על בסיס שיקולים ענייניים, ובהם, בין היתר, התאמת תחומי המומחיות והניסיון של הזוכה ושל הצוות המוצע מטעמו לאופי המשימה, למורכבותה ולהיקפה; היעדר ניגוד עניינים או חשש לניגוד עניינים; זמינות הזוכה ויכולתו לעמוד בלוחות הזמנים הנדרשים, בשים לב גם להיקף המשימות שכבר הועברו אליו; איכות השירות שניתן על ידי הזוכה במשימות קודמות במסגרת ההתקשרות.

	17
	סעיפים 1 ו-5.2

	במסמכי המכרז צוין כי לרשות התקשרות קיימת עם פירמות ה-BIG4 וכי המכרז נועד, בין היתר, לתת מענה למצבי ניגוד עניינים של פירמות אלו. מנגד, בסעיף 5.2 נקבע כי 8 המציעים בעלי הניקוד הגבוה ביותר יעלו לשלב הראיונות. נבקש להבהיר האם המכרז מיועד לכלל המציעים העומדים בתנאי הסף, או שמא קיימת הגבלה כלשהי ביחס לסוג המציעים הרלוונטיים למכרז.
	כן. המכרז מיועד לכלל המציעים העומדים בתנאי הסף.


	18
	5.25. ניקוד ההצעה – ס' 5.2

	במסגרת ניקוד האיכות נקבע בונוס בגין עבודה שבוצעה עבור חברה ממשלתית ובונוס נוסף בגין עבודה שבוצעה עבור חברה ציבורית כהגדרתה בחוק החברות. נבקש להבהיר האם הכוונה בסעיף זה היא גם לתאגידים מדווחים שחובם נסחר לציבור. זאת, מאחר שלמיטב הבנתנו חברות ממשלתיות בדרך כלל אינן מוגדרות כחברות ציבוריות לפי חוק החברות, ועל כן קיים קושי מעשי בצבירת שני רכיבי הבונוס במקביל
	לעניין הבונוס הקבוע בסעיף 5.2 למסמכי המכרז תילקח בחשבון גם חברת אגרות חוב כהגדרתה בחוק החברות לרבות חברת ממשלתית מדווחת.
סעיף 5.2 במסמכי המכרז תוקן בהתאם והמסמכים יועלו מחדש באתר מנהל הרכש


ירושלים


� DATE \@ "dd MMMM yyyy" \h �‏ג' חשון תשפ"ז�


� DATE \@ "d MMMM, yyyy" �‏14 אוקטובר, 2026�

